கேள்வி: கமாண்டோ (புறா) பற்றி விளக்கவும்.
பதில்: image:Commando pigeon hu 61413.jpg கமாண்டோ (''Commando (pigeon)'') என்பது இரண்டாம் உலகப் போர் பிரித்தானிய ஆயுதப் படைகளுக்கு முக்கியமான உளவுத் தகவல்களைக் கொண்டு செல்லப் பயன்படுத்தப்பட்ட ஒரு வளர்ப்புப் புறா ஆகும். இந்தப் புறா போரின் போது தொண்ணூறுக்கும் மேற்பட்ட பணிகளை மேற்கொண்டது. மேலும் 1945-ல் குறிப்பாகக் குறிப்பிடத்தக்க மூன்று பணிகளுக்காக டிக்கின் பதக்கத்தைப் பெற்றது. பின்னர் அந்தப் பதக்கம் ஒரு ஏலத்தில் 9,200 பவுண்டுகளுக்கு விற்கப்பட்டது.
கேள்வி: கமாண்டோ (புறா) - துவக்க கால வாழ்க்கை பற்றி விளக்கவும்.
பதில்: கமாண்டோ என்ற சிவப்புக் கோடுகள் கொண்ட புறா, ஐக்கிய இராச்சியம் சசெக்ஸில் உள்ள ஹேவர்ட்ஸ் ஹீத்தில் சிட் மூன் என்பவரால் வளர்க்கப்பட்டது. மூன் ஒரு புறா வளர்ப்பவர் ஆவார். அவர் முதலாம் உலகப் போர் போது இராணுவப் புறா சேவையில் பணியாற்றியிருந்தார். இரண்டாம் உலகப் போர் வெடித்தவுடன், 1939 இல் மூன் தனது புறாக்களை போர்ப் பணிகளுக்காக வழங்கினார். அவ்வாறு இராணுவ சேவையில் சேர்க்கப்பட்ட புறாக்களில் கமாண்டோவும் ஒன்று.
கேள்வி: கமாண்டோ (புறா) - இராணுவ வாழ்க்கை என்பது என்ன?
பதில்: ரேடியோ தகவல்தொடர்புகள் மிகவும் ஆபத்தானதாக மாறிய பகுதிகளில் தகவல் பரிமாற்றத்துக்கு புறாக்கள் பயன்படுத்தப்பட்டன. புறாவின் காலில் ஒரு சிறிய குப்பி இணைக்கப்பட்டிருந்தது, அதில் தகவல்கள் இருந்தன. எட்டு புறாக்களில் ஒன்றுக்கும் குறைவான புறாக்களே தங்கள் பணிகளை வெற்றிகரமாக முடிக்க இயன்றது. பெரும்பாலான புறாக்கள், பிரெஞ்சு கடற்கரையோரம் இந்தப் பறவைகளை இடைமறிப்பதற்காக ஜெர்மானியப் படைகளின் மறைசுடுவீரன், வல்லூறு வளர்ப்பு பருந்துப் பயிற்சியாளர்களாலும் பலியாகின; மற்றவை மோசமான வானிலை, சோர்வு அல்லது காட்டு வேட்டைப் பறவைகளால் கொல்லப்பட்டன. இரண்டாம் உலகப் போரின் போது தேசிய புறா சேவையில் (NPS) பணியாற்றிய கமாண்டோவுக்கு ''NURP38.'' ''EGU.242'' என்ற அடையாளக் குறியீடு வழங்கப்பட்டது. தனது பணிக்காலத்தில், கமாண்டோ ஜெர்மன் ஆக்கிரமித்த பிரான்சுக்கு உள்ளேயும் வெளியேயும் தொண்ணூறுக்கும் மேற்பட்ட பயணங்களை மேற்கொண்டு, ரகசிய செய்திகளை எடுத்துச் சென்றது. பிரித்தானிய வான்குடைப் பதாதிகளால் போர் மண்டலங்களுக்குள் தூதுப் புறாக்கள் கொண்டு செல்லப்பட்டு, தேவைப்படும்போது செய்திகள் இணைக்கப்பட்டு, அவை தங்கள் இருப்பிடத்திற்குத் திரும்பிச் செல்ல விடுவிக்கப்பட்டன. 1942 இல் இப்புறா மேற்கொண்ட மூன்று குறிப்பிட்ட பணிகளுக்காக பெயர் பெற்றது ஒன்று சூன் மாதம், இரண்டாவது ஆகத்து மாதம், மூன்றாவது செப்டம்பர் மாதத்திலும் மேற்கொள்ளபட்டது. இந்தப் பணிகளில் இது பிரான்சில் உள்ள உளவாளிகளிடமிருந்து முக்கியமான உளவுத் தகவல்களை பிரிட்டனுக்குக் கொண்டு சென்றது. இந்த முக்கிய தகவலில் ஜெர்மன் படைகளின் இருப்பிடம், தொழில்துறை தளங்கள் மற்றும் காயமடைந்த பிரித்தானிய வீரர்களின் தகவல்கள் ஆகியவை அடங்கும்.
கேள்வி: கமாண்டோ (புறா) - அங்கீகாரம் என்பது என்ன?
பதில்: கமாண்டோ மேற்கொண்ட இந்த மூன்று பணிகளுக்காக, அதற்கு பி.டி.எஸ்.ஏ டிக்கின் பதக்கம் வழங்கப்பட்டது. இது இங்கிலாந்தின் துணிச்சலுக்கான மிக உயர்ந்த இராணுவ விருதான விக்டோரியா கிராசுக்கு சமமாக விலங்குகளுக்கு அளிக்கும் பதக்கமாகக் கருதப்படுகிறது. இது சாண்ட்ரிங்ஹாமில் உள்ள ராயல் லாஃப்ட்ஸிலிருந்து அரசரின் புறாவான ராயல் ப்ளூவுடன் விருதைப் பெற்றது. இந்த இரு புறாக்களும் 1945 ஏப்ரல் 12 அன்று லண்டனில் ரியர் அட்மிரல் ஆர்.எம். பெல்லாயர்ஸ் விருதுகளை பெற்றன. கமாண்டோ பெற்ற விருதுக்கான மேற்கோள் குறிப்பு பின்வருமாறு. இந்தப் பதக்கம் 2004 ஆம் ஆண்டு மூனின் பேத்தி வலேரி தியோபோல்டால் ஏலத்தில் விடப்பட்டது. இது ஒரு பிரித்தானிய சேகரிப்பாளரால் £9,200க்கு வாங்கப்பட்டது. இதன் மதிப்பு £5,000 முதல் £7,000 வரை இருந்தது.
கேள்வி: கமாண்டோ (புறா) - இராணுவத்திற்குப் பிந்தைய வாழ்க்கை பற்றி நீங்கள் என்ன அறிந்துள்ளீர்கள்?
பதில்: போருக்குப் பிறகு, கமாண்டோ ஓரளவு பிரபல அந்தஸ்தைப் பெற்றது. போர்க்கால வளர்ப்புப் புறாக்களின் கண்காட்சியிலும் இது கலந்துகொண்டது.